stanford-oval/wikipedia huggingface dataset:
ยูฟ่าแชมเปียนส์ลีก ฤดูกาล 2008–09

| รายละเอียดการแข่งขัน |
| --- | --- |
วันที่: 16 กันยายน พ.ศ. 2551 – 27 พฤษภาคม พ.ศ. 2552
ทีม: 32 (รอบแบ่งกลุ่ม) 76 (ทั้งหมด)
อันดับเมื่อสิ้นสุดการแข่งขัน
ชนะเลิศ:  บาร์เซโลนา (สมัยที่ 3rd)
รองชนะเลิศ:  แมนเชสเตอร์ยูไนเต็ด
สถิติการแข่งขัน
จำนวนนัดที่แข่งขัน: 125
จำนวนประตู: 329 (2.63 ประตูต่อนัด)
ผู้ชม: 5,004,467 (40,036 คนต่อนัด)
ผู้ทำประตูสูงสุด:  ลิโอเนล เมสซิ (9 ประตู)
← 2007–08 2009–10 → 
ยูฟ่าแชมเปียนส์ลีก ฤดูกาล 2008–09 เป็นการแข่งขันฟุตบอลสโมสรยุโรปถ้วยใหญ่ที่สุด จัดขึ้นโดยยูฟ่า โดยฤดูกาลนี้เป็นฤดูกาลที่ 54 และเป็นฤดูกาลที่ 17 ตั้งแต่มีการเปลี่ยนชื่อจากยูโรเปียนแชมเปียนคลับส์คัพ เป็นยูฟ่าแชมเปียนส์ลีก
เเละเมสซี่ตึงจัดๆ
การคัดเลือกสโมสร

76 สโมสรที่ได้เข้าร่วมในการแข่งขันยูฟ่าแชมเปียนส์ลีก ฤดูกาล 2008–09 จาก 52 ชาติสมาชิกยูฟ่า (ยกเว้นลิกเตนสไตน์ ซึ่งไม่ได้จัดการแข่งขันลีก) โดยจะจัดอันดับแต่ละประเทศสำหรับจำนวนของสโมสรที่จะได้เข้าร่วมการแข่งขัน ดังนี้
สมาคมอันดับที่ 1–3 จะได้สโมสรเข้าร่วมการแข่งขัน 4 สโมสร
สมาคมอันดับที่ 4–6 จะได้สโมสรเข้าร่วมการแข่งขัน 3 สโมสร
สมาคมอันดับที่ 7–15 จะได้สโมสรเข้าร่วมการแข่งขัน 2 สโมสร
สมาคมอันดับที่ 16–53 (ยกเว้นลิกเตนสไตน์) จะได้สโมสรเข้าร่วมการแข่งขัน 1 สโมสร
การคัดเลือกสโมสร > การจัดอันดับตามสมาคมฟุตบอล

การแข่งขันยูฟ่าแชมเปียนส์ลีก ฤดูกาล 2008–09 จัดตามการจัดอันดับค่าสัมประสิทธิ์ยูฟ่า ในปี พ.ศ. 2560 (ค.ศ. 2007) ซึ่งคำนวณจากการแข่งขันตั้งแต่ฤดูกาล 2002–03 ถึง 2006–07.
รอบแบ่งกลุ่ม

บทความหลัก: ยูฟ่าแชมเปียนส์ลีก ฤดูกาล 2008–09 รอบแบ่งกลุ่ม
รอบแบ่งกลุ่ม > กลุ่ม เอ

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  ROM |  CHE |  BDX |  CFR |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  โรมา | 6 | 4 | 0 | 2 | 12 | 6 | +6 | 12 | ผ่านเข้าสู่ รอบแพ้คัดออก |  | — | 3–1 | 2–0 | 1–2 |
| 2 |  เชลซี | 6 | 3 | 2 | 1 | 9 | 5 | +4 | 11 | ผ่านเข้าสู่ รอบแพ้คัดออก |  | 1–0 | — | 4–0 | 2–1 |
| 3 |  บอร์โด | 6 | 2 | 1 | 3 | 5 | 11 | −6 | 7 | ย้ายไป ยูฟ่าคัพ |  | 1–3 | 1–1 | — | 1–0 |
| 4 |  ซีเอฟอาร์ คลูช | 6 | 1 | 1 | 4 | 5 | 9 | −4 | 4 |  |  | 1–3 | 0–0 | 1–2 | — |
แหล่งที่มา: RSSSF
รอบแบ่งกลุ่ม > กลุ่ม บี

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  PAN |  INT |  BRM |  ANO |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  ปานาซีไนโกส | 6 | 3 | 1 | 2 | 8 | 7 | +1 | 10 | ผ่านเข้าสู่ รอบแพ้คัดออก |  | — | 0–2 | 2–2 | 1–0 |
| 2 |  อินเตอร์นาซีโอนาเล | 6 | 2 | 2 | 2 | 8 | 7 | +1 | 8 | ผ่านเข้าสู่ รอบแพ้คัดออก |  | 0–1 | — | 1–1 | 1–0 |
| 3 |  แวร์เดอร์เบรเมิน | 6 | 1 | 4 | 1 | 7 | 9 | −2 | 7 | ย้ายไป ยูฟ่าคัพ |  | 0–3 | 2–1 | — | 0–0 |
| 4 |  อานอร์โทซิส | 6 | 1 | 3 | 2 | 8 | 8 | 0 | 6 |  |  | 3–1 | 3–3 | 2–2 | — |
แหล่งที่มา: RSSSF
รอบแบ่งกลุ่ม > กลุ่ม ซี

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  BAR |  SCP |  SHA |  BAS |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  บาร์เซโลนา | 6 | 4 | 1 | 1 | 18 | 8 | +10 | 13 | ผ่านเข้าสู่ รอบแพ้คัดออก |  | — | 3–1 | 2–3 | 1–1 |
| 2 |  สปอร์ติงลิสบอน | 6 | 4 | 0 | 2 | 8 | 8 | 0 | 12 | ผ่านเข้าสู่ รอบแพ้คัดออก |  | 2–5 | — | 1–0 | 2–0 |
| 3 |  ชัคตาร์ดอแนตสก์ | 6 | 3 | 0 | 3 | 11 | 7 | +4 | 9 | ย้ายไป ยูฟ่าคัพ |  | 1–2 | 0–1 | — | 5–0 |
| 4 |  บาเซิล | 6 | 0 | 1 | 5 | 2 | 16 | −14 | 1 |  |  | 0–5 | 0–1 | 1–2 | — |
แหล่งที่มา: RSSSF
รอบแบ่งกลุ่ม > กลุ่ม ดี

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  LIV |  ATL |  OM |  PSV |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  ลิเวอร์พูล | 6 | 4 | 2 | 0 | 11 | 5 | +6 | 14 | ผ่านเข้าสู่ รอบแพ้คัดออก |  | — | 1–1 | 1–0 | 3–1 |
| 2 |  อัตเลติโกเดมาดริด | 6 | 3 | 3 | 0 | 9 | 4 | +5 | 12 | ผ่านเข้าสู่ รอบแพ้คัดออก |  | 1–1 | — | 2–1 | 2–1 |
| 3 |  มาร์แซย์ | 6 | 1 | 1 | 4 | 5 | 7 | −2 | 4 | ย้ายไป ยูฟ่าคัพ |  | 1–2 | 0–0 | — | 3–0 |
| 4 |  เปเอสเฟ | 6 | 1 | 0 | 5 | 5 | 14 | −9 | 3 |  |  | 1–3 | 0–3 | 2–0 | — |
แหล่งที่มา: RSSSF
รอบแบ่งกลุ่ม > กลุ่ม อี

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  MU |  VIL |  AAB |  CEL |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  แมนเชสเตอร์ยูไนเต็ด | 6 | 2 | 4 | 0 | 9 | 3 | +6 | 10 | ผ่านเข้าสู่ รอบแพ้คัดออก |  | — | 0–0 | 2–2 | 3–0 |
| 2 |  บิยาร์เรอัล | 6 | 2 | 3 | 1 | 9 | 7 | +2 | 9 | ผ่านเข้าสู่ รอบแพ้คัดออก |  | 0–0 | — | 6–3 | 1–0 |
| 3 |  ออลบอร์ บีเค | 6 | 1 | 3 | 2 | 9 | 14 | −5 | 6 | ย้ายไป ยูฟ่าคัพ |  | 0–3 | 2–2 | — | 2–1 |
| 4 |  เซลติก | 6 | 1 | 2 | 3 | 4 | 7 | −3 | 5 |  |  | 1–1 | 2–0 | 0–0 | — |
แหล่งที่มา: RSSSF
รอบแบ่งกลุ่ม > กลุ่ม เอฟ

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  BAY |  OL |  FIO |  STE |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  ไบเอิร์นมิวนิก | 6 | 4 | 2 | 0 | 12 | 4 | +8 | 14 | ผ่านเข้าสู่ รอบแพ้คัดออก |  | — | 1–1 | 3–0 | 3–0 |
| 2 |  ลียง | 6 | 3 | 2 | 1 | 14 | 10 | +4 | 11 | ผ่านเข้าสู่ รอบแพ้คัดออก |  | 2–3 | — | 2–2 | 2–0 |
| 3 |  ฟีออเรนตีนา | 6 | 1 | 3 | 2 | 5 | 8 | −3 | 6 | ย้ายไป ยูฟ่าคัพ |  | 1–1 | 1–2 | — | 0–0 |
| 4 |  สเตอัวบูคูเรสตี | 6 | 0 | 1 | 5 | 3 | 12 | −9 | 1 |  |  | 0–1 | 3–5 | 0–1 | — |
แหล่งที่มา: RSSSF
รอบแบ่งกลุ่ม > กลุ่ม จี

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  POR |  ARS |  DK |  FEN |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  โปร์ตู | 6 | 4 | 0 | 2 | 9 | 8 | +1 | 12 | ผ่านเข้าสู่ รอบแพ้คัดออก |  | — | 2–0 | 0–1 | 3–1 |
| 2 |  อาร์เซนอล | 6 | 3 | 2 | 1 | 11 | 5 | +6 | 11 | ผ่านเข้าสู่ รอบแพ้คัดออก |  | 4–0 | — | 1–0 | 0–0 |
| 3 |  ดือนามอกือยิว | 6 | 2 | 2 | 2 | 4 | 4 | 0 | 8 | ย้ายไป ยูฟ่าคัพ |  | 1–2 | 1–1 | — | 1–0 |
| 4 |  เฟแนร์บาห์แช | 6 | 0 | 2 | 4 | 4 | 11 | −7 | 2 |  |  | 1–2 | 2–5 | 0–0 | — |
แหล่งที่มา: RSSSF
รอบแบ่งกลุ่ม > กลุ่ม เอช

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  JUV |  RM |  ZEN |  BAT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  ยูเวนตุส | 6 | 3 | 3 | 0 | 7 | 3 | +4 | 12 | ผ่านเข้าสู่ รอบแพ้คัดออก |  | — | 2–1 | 1–0 | 0–0 |
| 2 |  เรอัลมาดริด | 6 | 4 | 0 | 2 | 9 | 5 | +4 | 12 | ผ่านเข้าสู่ รอบแพ้คัดออก |  | 0–2 | — | 3–0 | 2–0 |
| 3 |  เซนิตเซนต์ปีเตอร์สเบิร์ก | 6 | 1 | 2 | 3 | 4 | 7 | −3 | 5 | ย้ายไป ยูฟ่าคัพ |  | 0–0 | 1–2 | — | 1–1 |
| 4 |  บาเตบอรีซอฟ | 6 | 0 | 3 | 3 | 3 | 8 | −5 | 3 |  |  | 2–2 | 0–1 | 0–2 | — |
แหล่งที่มา: RSSSF
รอบแพ้คัดออก > รอบ 16 ทีมสุดท้าย

เลกแรกของรอบแพ้คัดออกแรกจะลงเล่นในวันที่ 24 และ 25 กุมภาพันธ์ พ.ศ. 2552, และเลกที่สองจะลงเล่นในวันที่ 10 และ 11 มีนาคม.
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| เชลซี  | 3–2 |  ยูเวนตุส | 1–0 | 2–2  |
| บิยาร์เรอัล  | 3–2 |  ปานาซีไนโกส | 1–1 | 2–1  |
| สปอร์ติงลิสบอน  | 1–12 |  ไบเอิร์นมิวนิก | 0–5 | 1–7  |
| อัตเลติโกเดมาดริด  | 2–2 (ย) |  โปร์ตู | 2–2 | 0–0  |
| ลียง  | 3–6 |  บาร์เซโลนา | 1–1 | 2–5  |
| เรอัลมาดริด  | 0–5 |  ลิเวอร์พูล | 0–1 | 0–4  |
| อาร์เซนอล  | 1–1  (ดวลลูกโทษ 7–6) |  โรมา | 1–0 | 0–1  (ต่อเวลา)  |
| อินเตอร์นาซีโอนาเล  | 0–2 |  แมนเชสเตอร์ยูไนเต็ด | 0–0 | 0–2 |
รอบแพ้คัดออก > รอบก่อนรองชนะเลิศ

นัดแรกจะลงเล่นในวันที่ 7 เมษายน และ 8 เมษายน, ในขณะที่นัดที่สองจะลงเล่นในวันที่ 14 เมษายน และ 15 เมษายน ค.ศ. 2009.
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| บิยาร์เรอัล  | 1–4 |  อาร์เซนอล | 1–1 | 0–3  |
| แมนเชสเตอร์ยูไนเต็ด  | 3–2 |  โปร์ตู | 2–2 | 1–0  |
| ลิเวอร์พูล  | 5–7 |  เชลซี | 1–3 | 4–4  |
| บาร์เซโลนา  | 5–1 |  ไบเอิร์นมิวนิก | 4–0 | 1–1 |
รอบแพ้คัดออก > รอบรองชนะเลิศ

นัดแรกจะลงเล่นในวันที่ 28 เมษายน และ 29 เมษายน, ในขณะที่นัดที่สองจะลงเล่นในวันที่ 5 พฤษภาคม และ 6 พฤษภาคม ค.ศ. 2009
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| แมนเชสเตอร์ยูไนเต็ด  | 4–1 |  อาร์เซนอล | 1–0 | 3–1  |
| บาร์เซโลนา  | 1–1 (ย) |  เชลซี | 0–0 | 1–1 |
รอบแพ้คัดออก > รอบชิงชนะเลิศ

27 พฤษภาคม ค.ศ. 2009
20:45 CEST
| บาร์เซโลนา  | 2–0 |  แมนเชสเตอร์ยูไนเต็ด |
| --- | --- | --- |
| เอโต  10' เมสซิ  70' | รายงาน |  |
ผู้ชม: 62,467 คน
ผู้ตัดสิน: Massimo Busacca (สวิตเซอร์แลนด์)
ดูเพิ่ม

ยูฟ่าคัพ ฤดูกาล 2008–09
ยูฟ่าอินเตอร์โตโตคัพ 2008
ยูฟ่าซูเปอร์คัพ 2009
ฟุตบอลชิงแชมป์สโมสรโลก 2009
ยูฟ่าวีเมนส์คัพ ฤดูกาล 2008–09
แหล่งข้อมูลอื่น

2008–09 All matches – season at UEFA website
All scorers 2008–09 UEFA Champions League (excluding qualifying round) according to protocols UEFA + all scorers qualifying round
2008/09 UEFA Champions League - results and line-ups (archive)
2008-09 UEFA Champions League dates
แม่แบบ:ฟุตบอลยุโรปในฤดูกาล 2008–09 (ยูฟ่า)
วิกิพีเดียภาษาบันยูมาซัน

ภาพโลโก้วิกิพีเดียภาษาบันยูมาซัน
วิกิพีเดียภาษาบันยูมาซัน เป็นสารานุกรมวิกิพีเดียที่จัดทำขึ้นในภาษาบันยูมาซัน ปัจจุบันวิกิพีเดียภาษาบันยูมาซันมีบทความมากกว่า 12,000 บทความ (2558)
แหล่งข้อมูลอื่น

วิกิพีเดียภาษาบันยูมาซัน
| ด ค กรายการวิกิพีเดียตามจำนวนบทความ |
| --- | --- |
2,000,000+:  อังกฤษ en  เซบัวโน ceb  สวีเดน sv  เยอรมัน de  ฝรั่งเศส fr  ดัตช์ nl 
1,000,000+:  รัสเซีย ru  อิตาลี it  สเปน es  โปแลนด์ pl  วาไร war  เวียดนาม vi  ญี่ปุ่น ja  จีน zh  อาหรับ ar  โปรตุเกส pt  ยูเครน uk 
500,000+:  เปอร์เซีย fa  กาตาลา ca  เซอร์เบีย sr  อาหรับอียิปต์ arz  นอร์เวย์ (บูกโมล) no  อินโดนีเซีย id 
200,000+:  เกาหลี ko  ฟินแลนด์ fi  ฮังการี hu  เช็ก cs  บอสเนีย-โครเอเชีย-มอนเตเนโกร-เซอร์เบีย sh  โรมาเนีย ro  จีนหมิ่นใต้ zh-min-nan  บาสก์ eu  ตุรกี tr  มลายู ms  เอสเปรันโต eo  อาร์มีเนีย hy  ฮีบรู he  บัลแกเรีย bg  เดนมาร์ก da  เชเชน ce  อาเซอร์ไบจานใต้ azb  สโลวัก sk  คาซัค kk  มีนังกาเบา min  โครเอเชีย hr  เอสโตเนีย et  ลิทัวเนีย lt 
100,000+:  เบลารุส be  กรีก el  สโลวีเนีย sl  กาลิเซีย gl  อังกฤษอย่างง่าย simple  อาเซอร์ไบจาน az  อูรดู ur  นีนอสก์ nn  ฮินดี hi  ไทย th  จอร์เจีย ka  อุซเบก uz  ละติน la  เวลส์ cy  ทมิฬ ta  โวลาปุก vo  อัสตูเรียส ast  มาซิโดเนีย mk  ลัตเวีย lv  ทาจิก tg 
50,000+:  มาลากาซี mg  อาฟรีกานส์ af  ตาตาร์ tt  เบงกอล bn  อุตซิตา oc  จีนกวางตุ้ง zh-yue  บอสเนีย bs  แอลเบเนีย sq  คีร์กีซ ky  เนวาร์ new  ตากาล็อก tl  เบลารุส (ทาราชคีวิตซา) be-x-old  เตลูกู te  มลยาฬัม ml  เบรอตาญ br  แซกซันล่าง nds  ปีเยมอนเต pms  ซุนดา su  สวาฮีลี sw  เฮติ ht  ลักเซมเบิร์ก lb  ชวา jv  มราฐี mr  สกอต sco  เวนิส vec  ปัญจาบตะวันตก pnb  ไอริช ga  ไซลีเซีย szl  บัชกอร์ต ba 
30,000+:  ไอซ์แลนด์ is  พม่า my  ฟรีเชียตะวันตก fy  ชูวัช cv  ลอมบาร์ด lmo  อารากอน an  ปัญจาบ pa  เนปาล ne  จีนอู๋ wuul  โยรูบา yo  บาวาเรีย bar 
20,000+:  อิดอ io  คุชราต gu  เคิร์ด ku  แอลิแมนนิก als  โซรานี ckb  กันนาดา kn  ซิซิลี scn  มณีปุระพิษณุปุระ bpy  อินเตร์ลิงกวา ia  เกชัว qu 
10,000+:  มองโกเลีย mn  เฌเม็ยติยา bat-smg  ซาซากิ diq  โอริยา or  สิงหล si  หมิ่นตะวันออก cdo  อีโลกาโน ilo  แกลิกสกอต gd  ยิดดิช yi  นาวาโฮ nv  อามารา am  นาโปลี nap  บูกิส bug  มิงเกรเลีย xmf  วอลลูน wa  Upper Sorbian hsb  ไมถิลี mai  สินธ์ sd  บาญูมาซัน map-bms  แฟโร fo  มอแซนแดรอน mzn  ลิมบืร์ค li  เอมีเลีย-โรมัญญา eml  ซาฮา sah  ออสซีเชีย os  สันสกฤต sa  ปาทาน ps  ฟรีเชียเหนือ frr  Central Bicolano hif  อาเจะฮ์ ace  จีนโบราณ zh-classical  Hill Mari  mrj  Meadow Mari  mhr 
5,000+:  ฮินดีฟีจี hif  จีนแคะ hak  ตารันโต roa-tara  กาปัมปางัน pam  เขมร km  ซามีเหนือ se  เมารี mi  จีนกั้น gan  พิหาร bh  คิเลกิ glk  นาวัตล์ nah  แซกซันล่างดัตช์ nds-nl  เฟลมิชตะวันตก vls  รูซิน rue  ทิเบต bo  โวโร fiu-vro  คอร์ซิกา co  ซาร์ดิเนีย sc  ลูรี irc  เติร์กเมน tk  เวปส์ vep  Kashubian csb 
3,000+:  แมน gv  โคมิ kv  ตาตาร์ไครเมีย crh  ซีแลนด์ zea  จีนโบราณ zh-classical  อัสสัม as  โซมาลี so  Saterland Frisian stq  คอร์นวอลล์ kw  อุดมูร์ต udm  Aymara ay  นอร์มัน nrm  รูมันช์ rm  Komi-Permyak koi  ลาดิโน lad  Interlingue ie  ฟรียูลี fur  มอลตา mt  ปีการ์ pcd  Guarani gn  ลีกูเรีย lij  Lower Sorbian dsb 
1,000+:  ลิงกาลา ln  เยอรมันเพนซิลเวเนีย pdc  ตองงา to  ซองคา dz  ฯลฯ
วิลเลียม คลิฟตัน ดอดด์

วิลเลี่ยม คลิฟตัน ดอดด์ (อังกฤษ: William Clifton Dodd) หรือ ดร.วิลเลี่ยม คลิฟตัน ดอดด์ หรือที่รู้จักกันในนาม หมอดอดด์ มิชชันนารีชาวอเมริกัน ในสมัยรัชกาลพระบาทสมเด็จพระจุลจอมเกล้าเจ้าอยู่หัว รัชกาลที่ ๕ ได้เดินทางเข้ามาเผยแพร่ศาสนาคริสต์แก่คนไทยที่อยู่จังหวัดเชียงรายนานถึง ๓๓ ปีต่อมาได้ไปอยู่ที่ เชียงรุ้งในมณฑลยูนนาน ประเทศจีน
วิลเลียม คัทเบิร์ทสัน

| วิลเลียม คัทเบิร์ทสัน |
| --- | --- |
เกิด: 21 มิถุนายน พ.ศ. 2445
| เหรียญรางวัล> มวยสากลสมัครเล่น.ตัวแทนของ   สหราชอาณาจักร .กีฬาโอลิมปิก |
| --- | --- | --- |
|  |  แอนเวิร์ป 2463  | ฟลายเวท |
วิลเลียม คัทเบิร์ทสัน (William Cuthbertson) นักมวยสากลสมัครเล่นชาวสกอตแลนด์ เกิดเมื่อ 21 มิถุนายน พ.ศ. 2445 ที่ ฟีเฟ สหราชอาณาจักร คัทเบิร์ทสันขกมวยสากลสมัครเล่นในรุ่นฟลายเวท ได้แชมป์ของสกอตแลนด์ระหว่างพ.ศ. 2463 – 2464 ได้แชมป์สหราชอาณาจักรใน พ.ศ. 2464 และได้แชมป์สกอตแลนด์ในรุ่นแบนตัมเวทเมื่อ พ.ศ. 2465 ใน พ.ศ. 2463 คัทเบิร์ทสันติดทีมชาตืสหราชอาณาจักรเข้าแข่งขันกีฬาโอลิมปิก พ.ศ. 2463 ที่เบลเยียม ในรุ่นฟลายเวท รอบแรก ชนะ ไอเนอร์ เจนเซน จากเดนมาร์ก เมื่อ 21 สิงหาคม รอบก่อนรองชนะเลิศ ชนะ เทด เซกวาร์ด จาก เนเธอร์แลนด์ เมื่อ  22 สิงหาคม รอบรองชนะเลิศ แพ้ แอนเดอร์ ปีเตอร์เซน จากเดนมาร์ก เมื่อ 23 สิงหาคม รอบชิงเหรียญทองแดง ชนะ ชาร์เลต อัลแบร์ท จาก ฝรั่งเศส เมื่อ 24 สิงหาคม ได้เหรียญทองแดง
จากนั้น คัทเบิร์ทสันขึ้นชกมวยสากลอาชีพใน พ.ศ. 2469 และขึ้นชก 9 ครั้ง ระหว่าง พ.ศ. 2469 – 2470 หลังจากแขวนนวมเขามาเป็นผู้ฝึกสอนที่คาร์เนกียิมและโรงเรียนเอกชนเครกฟลาวเวอร์คัทเบิร์ทสัน เสียชีวิตเมื่อ 24 พฤศจิกายน พ.ศ. 2506 ที่ สหราชอาณาจักร รวมอายุได้ 61 ปี
วัดหนองแขม (กรุงเทพมหานคร)

| วัดหนองแขม |
| --- | --- |

ชื่อสามัญ: วัดหนองแขม
ที่ตั้ง: เลขที่ 66 ถนนเลียบคลองภาษีเจริญฝั่งใต้ แขวงหนองแขม เขตหนองแขม กรุงเทพมหานคร 10160
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหนองแขม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหนองแขม เขตหนองแขม กรุงเทพมหานคร
ประวัติ

วัดหนองแขมสร้างขึ้นเมื่อ พ.ศ. 2413 มูลเหตุการสร้างวัด คือ พระวินัยธร เจ้าอาวาสวัดเชิงเลน จังหวัดนครปฐม ได้ปรารภถึงเหตุที่พวกญาติของท่านได้อพยพจากหมู่บ้านหัวย่านมาอยู่แถบถิ่นหนองแขมหลายครัวเรือน ท่านจึงได้สร้างวัดขึ้นเพื่อเป็นอนุสาวรีย์ สำหรับบรรจุอัฐิธาตุของบุพการี เมื่อสร้างวัดเสร็จ ขนานนามวัดว่า "วัดหนองแขม" เนื่องจากมีหนองน้ำปกคลุมด้วยต้นแขมอยู่ใกล้วัด และต่อมากลายเป็นชื่อตำบลหนองแขม
อาคารเสนาสนะ

วัดหนองแขมมีสถาปัตยกรรมที่สวยงามเป็นศาลาจตุรมุข ตั้งอยู่กลางน้ำ ส่วนพระวิหารหลวงพ่อโตซึ่งเป็นพระอุโบสถหลังเก่า หน้าบันระบุศักราช พ.ศ. 2413 เป็นพระอุโบสถขนาดเล็กฝีมือแบบช่างพื้นบ้าน ภายในพระอุโบสถปรากฏภาพจิตรกรรมฝาผนัง สิ่งศักดิ์สิทธิ์ในวัด มีรอยพระพุทธบาทจําลองประดิษฐานในมณฑป โดยมีการจัดงานปิดทองรอยพระพุทธบาทจำลองนี้ในช่วงเดือนสามของทุกปี พระสังกัจจายน์หรือหลวงพ่อโต ยังมีรูปหล่อพระครูวิทยาวรคุณ (หลวงพ่อพร) ขนาดเท่าองค์จริง ซึ่งคณะศิษยานุศิษย์ได้ร่วมกันสร้างขึ้นเมื่อ พ.ศ. 2468
กิจกรรม

กิจกรรมสำคัญที่ทางวัดจัดขึ้นทุกปี ได้แก่ ประเพณีวันอาสาฬหบูชาและวันเข้าพรรษา ในวันอาสาฬหบูชา มีกิจกรรมในวันนี้มีการทำบุญตักบาตรในช่วงเช้า ต่อด้วยการแสดงเทศนาธรรมที่เกี่ยวข้องกับความสำคัญของวันอาสาฬหบูชา มีการแสดงธรรมและให้โอวาทแก่พุทธศาสนิกชน และเวียนเทียนรอบบริเวณอุโบสถจำนวน 3 รอบ  วันเข้าพรรษาของทางวัด มีการตักบาตร ในเวลา 05.00 น. หลังจากนั้นมีการสวดมนต์และแสดงธรรมเทศนาที่เกี่ยวข้องกับวันเข้าพรรษา ด้วยการถวายหลอดไฟหรือเทียนเข้าพรรษา กระบุง กระจาด ต้นผ้าป่า และผ้าอาบน้ำฝน ทางวัดมีการจัดกิจกรรมประเพณีทำบุญตักบาตรเทโวในวันออกพรรษา
วัดอดิศร

| วัดอดิศร |
| --- | --- |

ชื่อสามัญ: วัดอดิศร, วัดดิษฎาวาสราษฎร์บำรุง
ที่ตั้ง: ตำบลบึงทองหลาง อำเภอลำลูกกา จังหวัดปทุมธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดอดิศร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี มีที่ดินตั้งวัดเนื้อที่ 13 ไร่ 1 งาน 81 ตารางวา
วัดอดิศรสร้างเมื่อวันที่ 11 มีนาคม พ.ศ. 2440 เดิมเป็นที่ทุ่งนานามว่า วัดดิษฎาวาสราษฎร์บำรุง ต่อมาหลังจากที่ขุดคลองซอยที่ 11 สายกลาง พระเจ้าบรมวงศ์เธอ กรมหลวงอดิศรอุดมเดชได้ถวายที่ดิน 9 ไร่ 1 งาน 47 ตารางวา ให้ทำการย้ายวัดมาที่ปัจจุบัน แล้วเปลี่ยนนามวัดใหม่ว่า "วัดอดิศร" เมื่อ พ.ศ. 2443 ต่อมาทางวัดได้บูรณะพัฒนา มีผู้ถวายที่ดินเพิ่มเติม คือ นายนวล ถวาย 2 ไร่ 3 งาน 96 ตารางวา นายผิน บุญบุตร ถวาย 1 ไร่ 38 ตารางวา วัดได้รับพระราชทานวิสุงคามสีมาเมื่อวันที่ 31 ตุลาคม พ.ศ. 2479 เขตวิสุงคามสีมากว้าง 40 เมตร ยาว 60 เมตร ทางได้เปิดสอนพระปริยัติธรรมเริ่มมา ตั้งแต่ พ.ศ. 2496 นอกจากนี้ยังได้ให้ทางราชการสร้างโรงเรียนประชาบาลขึ้นในที่ดินวัดเนื้อที่ประมาณ 7 ไร่ พร้อม อาคารต่าง ๆ และสนามอีกด้วย
ภายในวัดมีอาคารเสนาสนะได้แก่ อุโบสถกว้าง 9 เมตร ยาว 21 เมตร สร้างเมื่อ พ.ศ. 2496 กุฏิสงฆ์จำนวน 6 หลัง ส่วนมากเป็นอาคารไม้ หอสวดมนต์สร้างเมื่อ พ.ศ. 2518 กว้าง 14 เมตร ยาว 22 เมตร และศาลาการเปรียญสร้างเมื่อ พ.ศ. 2492 กว้าง 16 เมตร ยาว 24 เมตร หอฉัน วิหารเล็ก 2 หลัง อยู่ที่มุมกำแพงอุโบสถ ปูชนียวัตถุที่สำคัญ คือ พระประธานในอุโบสถเป็นพระพุทธชินราชจำลองหน้าตักกว้าง 56 นิ้ว พร้อมพระอัครสาวกและพระพุทธรูปปางอื่น ๆ
วัดห้วยโก๋น

| วัดห้วยโก๋น |
| --- | --- |

ที่ตั้ง: ตำบลห้วยโก๋น อำเภอเฉลิมพระเกียรติ จังหวัดน่าน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดห้วยโก๋น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยโก๋น อำเภอเฉลิมพระเกียรติ จังหวัดน่าน ที่ดินที่ตั้งวัด มีเนื้อที่ 15 ไร่ ปัจจุบันมีพระปลัดทศพร กลฺยาณสิริ ดำรงตำแหน่งเจ้าอาวาส
วัดห้วยโก๋นได้รับอนุญาตให้เข้าทำประโยชน์หรืออยู่อาศัยภายในเขตป่าสงวนแห่งชาติ เมื่อวันที่ 14 เมษายน พ.ศ. 2563 ได้รับประกาศจังหวัดน่าน เรื่อง การสร้างวัด เมื่อวันที่ 26 พฤษภาคม พ.ศ. 2563 และได้รับประกาศตั้งวัด เมื่อวันที่ 31 พฤษภาคม พ.ศ. 2564
อาคารเสนาสนะที่สำคัญ ได้แก่ อุโบสถ กว้าง 10 เมตร ยาว 13 เมตร เป็นอาคารคอนกรีตเสริมเหล็ก สร้างเมื่อ พ.ศ. 2562 ศาลาการเปรียญ กว้าง 9.50 เมตร ยาว 25 เมตร เป็นอาคารก่อด้วยอิฐถือปูน โครงหลังคามุงกระเบื้อง สร้างเมื่อ พ.ศ. 2562 กุฏิสงฆ์ จำนวน 2 หลัง เป็นอาคารครึ่งตึกครึ่งไม้ ปูชนียวัตถุที่สำคัญได้แก่ พระประธานประจำวิหาร ปางมารวิชัย ขนาดหน้าตัก กว้าง 29 นิ้ว สูง 1.50 เมตร สร้างเมื่อ พ.ศ. 2561
วัดราชผาติการามวรวิหาร

13°46′48″N 100°30′19″E﻿ / ﻿13.780092°N 100.505230°E﻿ / 13.780092; 100.505230
| วัดราชผาติการามวรวิหาร |
| --- | --- |
ด้านหลังของพระอุโบสถวัดราชผาติการาม

ชื่อสามัญ: วัดราชผาติการาม (วัดส้มเกลี้ยง)
ที่ตั้ง: 147 ถนนราชวิถี เชิงสะพานกรุงธน แขวงวชิรพยาบาล เขตดุสิต กรุงเทพมหานคร 10300
ประเภท: พระอารามหลวงชั้นตรี ชนิดวรวิหาร
นิกาย: ธรรมยุติกนิกาย
พระประธาน: หลวงพ่อสุก
เจ้าอาวาส: พระพรหมวชิรากร (สุนทร สุนฺทราโภ)
ความพิเศษ: เป็นสถานที่ปรดิษฐานพระบรมอัฐิพระเจ้าอยู่หัวรัชกาลที่ 4 และ 5
 สถานีย่อยพระพุทธศาสนา
วัดราชผาติการามวรวิหาร เป็นพระอารามหลวงชั้นตรี ชนิดวรวิหาร ตั้งอยู่ที่ถนนราชวิถี เชิงสะพานกรุงธน แขวงวชิรพยาบาล เขตดุสิต กรุงเทพมหานคร ตรงข้ามกับบ้านอาจารย์ฝรั่ง สร้างขึ้นเมื่อพระบาทสมเด็จพระปิ่นเกล้าเจ้าอยู่หัวทรงผาติกรรมวัดส้มเกลี้ยงเดิม ซึ่งตั้งอยู่บริเวณด้านหลังโรงเรียนเซนต์คาเบรียลในปัจจุบัน และได้รับการทำนุบำรุงโดยดีมาตลอดรัชสมัยของพระบาทสมเด็จพระจอมเกล้าเจ้าอยู่หัวและ พระบาทสมเด็จพระจุลจอมเกล้าเจ้าอยู่หัวมหาราช ต่อมาพระบาทสมเด็จพระปรเมนทรมหาอานันทมหิดล พระอัฐมรามาธิบดินทรพระราชทานพระนามใหม่แก่วัดว่า "วัดราชผาติการาม" อันมาจากคำว่า "ราช-" คือเกี่ยวกับพระเจ้าแผ่นดิน, "ผาติกรรม" คือการทำผาติกรรมที่สมเด็จพระปิ่นเกล้าฯ ทรงทำ และ "อาราม" คือวัด จึงแปลความได้ว่า วัดที่พระเจ้าแผ่นดินทรงทำผาติกรรมขึ้นมา วัดได้รับการบูรณปฏิสังขรณ์ครั้งใหญ่โดยพระราชกระแสในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยทรงพระราชทานพระราชทรัยพ์ส่วนพระองค์มูลค่า 250 ล้านบาท เพื่อปรับปรุงภูมิทัศน์และอนุรักษ์สถาปัตยกรรมและศิลปกรรมโบราณ พร้อมทั้งโปรดเกล้าฯ ให้เขียนภาพจิตรกรรมฝาผนังในพระอุโบสถเป็นเรื่องพระมหาชนก
ภายในวัดราชผาติการามวรวิหาร เป็นที่ประดิษฐานพระบรมอัฐิในพระบาทสมเด็จพระจอมเกล้าเจ้าอยู่หัวและ พระบาทสมเด็จพระจุลจอมเกล้าเจ้าอยู่หัวมหาราช ในกล่อศิลาด้านหลังพระอุโบสถ ไม่ปรากฏนามผู้ที่นำพระบรมอัฐิมามอบให้ บริเวณวัดราชผาติการามยังเป็นที่ตั้งของโรงเรียนวัดราชผาติการาม วัดราชผาติการามในปัจจุบันอยู่ภายใต้การอนุรักษ์และปรับปรุงของสำนักงานทรัพย์สินพระมหากษัตริย์
อาณาเขต

ทิศเหนือ ติดกับ บ้านพระยากฤตนิรุตติ์ วังกรมหมื่นทิวากรวงศ์ประวัติ
ทิศใต้ ติดกับ สะพานกรุงธน ศาลเจ้าแม่ทับทิม (สามเสน)
ทิศตะวันออก ติดกับ ถนนขาว บ้านอาจารย์ฝรั่ง
ทิศตะวันตก ติดกับ แม่น้ำเจ้าพระยา
ประวัติ > การผาติกรรมและก่อสร้างวัด

วัดราชผาติการาม เดิมชื่อวัดส้มเกลี้ยง สันนิษฐานว่าสร้างขึ้นในสมัยอยุธยา แต่เดิมวัดส้มเกลี้ยงนั้นตั้งอยู่ทางทิศใต้ของที่ตั้งวัดในปัจจุบัน ตั้งอยู่ท่ามกลางทุ่งสามเสน ต่อมาในรัชสมัยของพระบาทสมเด็จพระนั่งเกล้าเจ้าอยู่หัว รัชกาลที่ 3 ได้โปรดเกล้าฯ ให้ชาวญวนและชาวมอญซึ่งนับถือคริสต์ศาสนานิกายโรมันคอลิก ซึ่งลี้ภัยการเมืองมายังราชอาณาจักรสยามได้ตั้งชุมชนที่อยู่อาศัยและศาสนสถาน ได้แก่ โบสถ์ญวน (โบสถ์เซนต์ฟรัง) และ โบสถ์เขมร (โบสถ์คอนเซ็ปชัญ) ภายใต้การควบคุมดูแลของพระวิเศษสงครามรามภักดี (แก้ว) ซึ่งนับถือโรมันคาทอลิก ในที่ดินพระราชทานขนาดใหญ่ในบริเวณทุ่งสามเสน ใกล้วัดส้มเกลี้ยง ต่อมาเมื่อเริ่มมีผู้ลี้ภัยและประชากรมากขึ้น ทำให้บริเวณชุมชนมีความแออัด พระบาทสมเด็จพระจอมเกล้าเจ้าอยู่หัว จึงทรงขยายพื้นที่โดยทรงทำการผาติกรรมวัดส้มเกลี้ยง ซึ่งอยู่ในสภาพรกร้างและทรุดโทรมเนื่องจากถูกนำอิฐรื้อถอนไปก่อสร้างบ้านเรือนประชาชนตลอดเวลาที่ผ่านมา พระองค์จึงมีรับสั่งให้พระบาทสมเด็จพระปิ่นเกล้าเจ้าอยู่หัว ทรงสร้างวัดส้มเกลี้ยงขึ้นใหม่ โดยมีพระราชประสงค์ให้สร้างด้วยศิลปะแบบญวน เพื่อเป็นการให้เกียรติและระลึกถึงชาวญวนที่อพยพมาในบริเวณ
ต่อมาในรัชสมัยของพระบาทสมเด็จพระจุลจอมเกล้าเจ้าอยู่หัวมหาราช การก่อสร้างวัดยังไม่แล้วเสร็จ จึงทรงสานต่อพระราชปนิธานของพระบรมราชชนก โดยโปรดเกล้าฯ ให้กรมพระราชวังบวรวิไชยชาญ ทรงควบคุมการก่อสร้างต่อ แต่พระองค์เสด็จทิวงคตก่อน การก่อสร้างจึงหยุดชะงักลง ต่อมาเมื่อมีการสร้างถนนราชวิถี ตัดผ่านในบริเวณกุฏิสงฆ์ของวัด พระบาทสมเด็จพระจุลจอมเกล้าเจ้าอยู่หัวมหาราชจึงโปรดเกล้าฯ ให้พระยาราชสงคราม (กร หงสกุล) ย้ายกุฏิสงฆ์ออกจากจุดที่ถนนจะตัดผ่าน และสร้างกำแพงล้อมรอบบริเวณวัดเป็นรูปสี่เหลี่ยมผืนผ้า ด้วยเดิมทีไม่มีการกำหนดพื้นที่บริเวณวัด พื้นที่สีมาของวัดนั้นกินพื้นที่สังฆาวาสปะปนอยู่กับพื้นที่พุทธาวาส และกินพื้นที่ถนนราชวิถีด้วย ด้วยเหตุเดียวกันนี้ทำให้พระสงฆ์ทำสังฆกรรมได้ไม่สะดวก พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชในขณะนั้นจึงโปรดให้สมเด็จพระพุทธโฆษาจารย์ (เจริญ ญาณวโร) ทำพิธีผูกพันธสีมาขึ้นเฉพาะบริเวณพระอุโบสถของวัด เมื่อวันที่ 15 สิงหาคม พ.ศ. 2471 จึงสามารถสังเกตได้จากใบสีมาของวัดราชผาติการามนั้นจะประดิษฐานอยู่บนผนังอาคารอุโบสถ ไม่ได้อยู่บนลานวัดเหมือนวัดอื่น ๆ
พระบาทสมเด็จพระปรเมนทรมหาอานันทมหิดล พระอัฐมรามาธิบดินทรพระราชทานพระนามใหม่แก่วัดส้มเกลี้ยงว่า "วัดราชผาติการาม" อันแปลว่าวัดที่พระเจ้าแผ่นดินทรงทำผาติกรรม ซึ่งตรงกับประวัติของวัดที่พระบาทสมเด็จพระปิ่นเกล้าเจ้าอยู่หัวทรงทำการผาติกรรมวัดแห่งนี้มาในครั้งแรก พื้นที่ของวัดต่อมาได้ปรับปรุงใหม่หลังการก่อสร้างสะพานกรุงธนในสมัยรัฐบาลจอมพล ป. พิบูลสงคราม เมื่อปี พ.ศ. 2501 ตลอดเวลาที่ผ่านมาได้มีการบูรณปฏิสังขรณ์วัดโดยตลอด โดยพระเจ้าอยู่หัว พระบรมราชวงศ์ เจ้าอาวาสวัดทุกรูป เมื่อปี พ.ศ. 2516 สมเด็จพระมหาวีรวงศ์ (วิน ธมฺมสาโร) เจ้าอาวาสวัดรูปที่ 12 ได้อัญเชิญพระบรมอัฐิของพระบาทสมเด็จพระจอมเกล้าเจ้าอยู่หัว และพระบาทสมเด็จพระจุลจอมเกล้าเจ้าอยู่หัว มาประดิษฐานพระอุโบสถ ภายหลังการบูรณะพระอุโบสถครั้งใหญ่ และไดรับพระมหากรุณาธิคุณในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จฯ มาทรงยกฉัตรเจ็ดชั้นกั้นหลวงพ่อสุก พระประทานในพระอุโบสถ